מסצ'וסטס

קהיליית מסצ'וסטס (באנגלית: The Commonwealth of Massachusetts), הידועה יותר בשם המקוצר מַסָּצ'וּסֶטְס , היא מדינה באזור ניו אינגלנד בצפון-מזרח ארצות הברית. היא גובלת ברוד איילנד וקונטיקט בדרום, ניו יורק במערב, ורמונט וניו המפשייר בצפון, ובמזרחה באוקיינוס האטלנטי. בשנת 2013 מנתה אוכלוסיית מסצ'וסטס 6.7 מיליון תושבים, מה שהופך אותה למדינה המאוכלסת ביותר בניו אינגלנד.

למסצ'וסטס תפקיד היסטורי, תרבותי וכלכלי חשוב בהיסטוריה האמריקאית, והיא אחת משלוש עשרה המושבות המקוריות אשר מרדו בשלטון הבריטי והקימו את ארצות הברית.

==מקור השם==
שם המושבה מפרץ מסצ'וסטס נגזר משם האוכלוסייה הילידית המקומית, בני שבט המסצ'וסט . פירוש השם הוא "ליד הגבעה הגדולה".

שמה הרשמי של המדינה הוא "קהיליית מסצ'וסטס". בפיהם של תושבי המדינה היא נקראת גם פשוט "הקהילייה". על אף שתואר זה הוא שמה הרשמי של המדינה, אין לו השלכות מעשיות של ממש, ומעמדה של המדינה זהה לכל שאר מדינות ארצות הברית.

== היסטוריה==
===ייסוד המושבה===
ה"[[מייפלאואר" אשר הובילה צליינים לעולם החדש, והכילה פוריטנים שהקימו את פלימות' ב-1620]]
מסצ'וסטס נוסדה כמושבת פלימות על ידי נוסעי המייפלאואר ב־1620. האזור, שכבר נסקר על ידי ספינות אנגליות, יושב במהירות, בעיקר על ידי הפוריטנים שנרדפו באנגליה גופא, ונוסדו בו מספר כפרים, ובהם המושבה סיילם (נוסדה 1628). בשנת 1630 נוסדה העיר בוסטון שהפכה לבירת המושבה מפרץ מסצ'וסטס, מחזיקת הזיכיון להתיישבות באזור.

===קונפדרציית ניו-אינגלנד===
האינדיאנים התנגדו להתיישבות הפוריטנית במסצ'וסטס וב־1637 פרצה מלחמת פיקו שלאחריה ארבע המושבות הפוריטניות מפרץ מסצ'וסטס, פלימות', קונטיקט וניו-הייבן יצרו את קונפדרציית ניו-אינגלנד, ההתאחדות החופשית הראשונה בעולם החדש. במלחמת המלך פיליפ ב־1675–1676 חיסלה הקונפדרציה את הכוח הצבאי האינדיאני, אך עדיין סבלה מפשיטות במהלך המלחמה הצרפתית-אינדיאנית.

אוכלוסיית מסצ'וסטס סבלה מדיכוי המהפכה הפוריטנית באנגליה. עם עליית המלך צ'ארלס השני ב־1660, הפכה מיין לטריטוריה השייכת לכתר ותוקף הזיכיון הפרטי עליה פג ב־1684. תוקף הזיכיון של חברת מפרץ מסצ'וסטס פג משום שהפרה אותו בהפעילה מטבעה פרטית ובהפלותה תושבים אנגליקנים לעומת פוריטנים.

===מושבת הכתר===
בשנת 1691, זיכיון חדש איחד את מושבות מפרץ מסצ'סטס, פלימות' ומיין למושבת כתר אחת שנקראה "מסצ'וסטס". הזיכיון ביטל את ביסוס האזרחות במושבה הפוריטנית על חברות בכנסייה, אף על פי שהדת הרשמית נשארה קהילתית (Congregationalism), השייכת לזרם הפוריטני. ציד המכשפות בסיילם 1692 היה ביטוי למורת הרוח שחשו התושבים כנגד הלאמת המושבה. 19 אנשים נתלו ואחד נסקל למוות על שסירבו להודות שעסקו בכישוף.

במהלך המאה ה־18 כלכלת המושבה עסקה בייצוא תוצרתה החקלאית, התפתחה לבניית ספינות ותושביה עסקו בימאות. במהלך מלחמת שבע השנים, חוקי הספנות הבריטיים נחקקו אמנם נגד צרפת, אך שלא על דעתם של הספנים ממסצ'סטס, שסחרו בדבשה, רום ועבדים (ראו המסחר המשולש).

===המהפכה האמריקנית===
מסצ'וסטס הייתה למושבה הראשונה שמרדה בבריטניה, ועוד לפני כן הייתה ידועה כחוד החנית של ההתנגדות לבריטים. בשנת 1773 השליכו תושבי מסצ'וסטס ארגזי תה מהספינות לים כאות מחאה על המיסים הבריטיים, במה שנודע כ"מסיבת התה של בוסטון".

במסצ'וסטס התרחשו כמה מהקרבות החשובים של מלחמת העצמאות האמריקאית, ובהם קרב לקסינגטון וקונקורד, וקרב בנקר היל.

===מהמהפכה ועד היום===
בשנת 1780 נוסחה החוקה של מסצ'וסטס, אשר נכתבה בעיקר על ידי ג'ון אדמס ואשר אושרה ב־15 ביוני אותה שנה. למושל הראשון של המדינה נבחר ג'ון הנקוק. בשנת 1788 אישרה מסצ'וסטס את חוקת ארצות הברית והייתה למדינה השישית שעשתה זאת.

ב־15 במרץ 1820 השטח של מיין הופרד ממסצ'וסטס והפך למדינה עצמאית, מדינת מיין. במאי 2004 הפכה מסצ'וסטס למדינה הראשונה בארצות הברית לאשר נישואים חד-מיניים.

==גאוגרפיה==
מצפון למסצ'וסטס שוכנות מדינות ניו המפשייר וורמונט, ממערב לה - מדינת ניו יורק, מדרום - קונטיקט ורוד איילנד, וממזרח - האוקיינוס האטלנטי. בקצה הדרום-מזרחי של המדינה מזדקר לתוך האוקיינוס חצי-האי קייפ קוד (Cape Cod). מסצ'וסטס היא המדינה השביעית הכי קטנה בארצות הברית מבחינת שטחה.

המאפיין את קו החוף של מסצ'וסטס הוא ריבוי המפרצים - מפרץ מסצ'וסטס, מפרץ קייפ קוד, מפרץ הנרגנזטים וכו' - תכונה אשר העניקה למדינה את כינויה - "מדינת המפרץ".

==ממשל ופוליטיקה==
בית המחוקקים של מסצ'וסטס מול ה[[בוסטון קומון]]
החוקה של מסצ'וסטס אושררה ב-1780 בעת מלחמת העצמאות האמריקאית, ארבע שנים אחרי תקנון הקונפדרציה, ושמונה שנים לפני חוקת ארצות הברית המודרנית. ככזו שנוסחה על ידי ג'ון אדמס, היא החוקה הישנה ביותר בארצות הברית שעדיין נמצאת בשימוש, וכן בעולם כולו. כמו חוקות אחרות, היא מגדירה בפירוש את הפרדת הסמכויות במדינה.

הרשות המבצעת במסצ'וסטס מונה את מושל מסצ'וסטס, סגן המושל, גזבר המדינה, התובע הכללי של המדינה, מזכיר המדינה (הנקרא במסצ'וסטס מזכיר הקהילייה, יחד עם וירג'יניה ופנסילבניה), שר החקלאות, שר החינוך וכן עוד שרים נוספים. כל האנשים הללו נבחרים על ידי אזרחי מסצ'וסטס, וזאת כדי להגביל את כוחו של המושל. המושל אחראי על המשמר האזרחי במסצ'וסטס, על מינויים של מספר אנשים בוועדות הרשות המבצעת, הענקת חנינות ועל החלפת שופטים שפרשו באמצע כהונתם. למושל יש גם זכות וטו (ביטול) על החלטות הקונגרס והסנאט, וזכות לקרוא לפגישות מיוחדות של בתי המחוקקים.

הנציגות בקונגרס של מסצ'וסטס נשלטת לחלוטין בידי המפלגה הדמוקרטית. הסנאטורים המייצגים את מסצ'וסטס הם אליזבת וורן ואד מרקי. כל תשעת הנציגים של המדינה בבית הנבחרים הם דמוקרטים.

===מערכת פוליטית===
ג'ון פ. קנדי, סנאטור מטעם מסצ'וסטס ונשיא ארצות הברית ה-35]]
הרשות המחוקקת במסצ'וסטס מורכבת משני בתי מחוקקים, בית הנבחרים המונה 160 חברים, והסנאט המונה 40. נכון ל-2015 המפלגה הדמוקרטית מחזיקה ברוב גדול בשני בתי הנבחרים. רק 35 חברים בבית הנבחרים הם רפובליקנים, וכן רק 6 סנאטורים בסנאט.

בעשורים האחרונים, נשלטת מסצ'וסטס פוליטית על ידי המפלגה הדמוקרטית, ולה מוניטין של היותה המדינה הליברלית ביותר ברחבי ארצות הברית. בשנת 1974, נבחר במסצ'וסטס מחוקק המדינה הראשון שהוא ההומו הגלוי הראשון בהיסטוריה הפוליטית של ארצות הברית. מסצ'וסטס שלחה את הנציג ההומו הראשון לבית הנבחרים של ארצות הברית ב-1972, וב-2004, מסצ'וסטס נהפכה למדינה הראשונה המאשרת נישואים חד-מיניים.

לאורך אמצע המאה העשרים, מסצ'וסטס עברה בהדרגתיות ממדינה הנוטה לרפובליקנים למדינה הנשלטת באופן בולט בידי המפלגה הדמוקרטית. משפחת קנדי הייתה דומיננטית בפוליטיקה של המדינה, מאז פועלו של ג'וזף קנדי, אבי המשפחה. הניצחון של ג'ון פיצג'רלד קנדי על פני הסנאטור הרפובליקני המכהן הנדרי לודג' ב-1952, נראה כנקודת המפנה במעבר זה. אחיו הצעיר, אדוארד (טד) קנדי, שמר את כיסאו של אחיו בסנאט כשהלה נבחר לנשיא ארצות הברית, מ-1962 ועד למותו ב-2009. מאז מסצ'וסטס זכתה למוניטין של מדינה ליברלית ושמאלית, ונחשבת לעיתים לאייקון וסמל של הליברליזם המודרני.

בבחירות לנשיאות מסצ'וסטס נוטה להצביע למפלגה הדמוקרטית. המדינה לא העניקה את הקולות האלקטורלים שלה למתמודד רפובליקני מאז ניצחונו של רונלד רייגן ב-1984. היא גם המדינה היחידה שלא הצביעה לריצ'רד ניקסון ב-1972. בבחירות לנשיאות ב-2004, נתנה המדינה 61.9% מקולותיה למועמד הדמוקרטי ג'ון קרי, אשר ייצג אותה בסנאט מ-1985 ועד 2013. במערכת הבחירות ב-2008, הנשיא ברק אובמה זכה ב-61.6% מקולותיה של מסצ'וסטס, ובאחוז דומה ב-2012. באותן בחירות ב-2012 נבחרה גם אליזבת וורן, ונהייתה לאישה הראשונה המייצגת את מסצ'וסטס בסנאט.

==כלכלה==

==דמוגרפיה==
מספר תושבי המדינה הוא כ־7 מיליון איש, נכון לשנת 2020. העיר הגדולה ביותר במדינה היא בוסטון הבירה, השוכנת לחופי מפרץ מסצ'וסטס ונהר צ'ארלס (Charles River). באזור בוסטון רבתי וליד החוף מתגוררים כ־5.8 מיליון תושבים. לעומת זאת, חלקה המערבי של מסצ'וסטס הוא חקלאי יותר באופיו ופחות מיושב, במיוחד ליד הרי הברקשייר, הסתעפות של הרי האפלצ'ים.

{| border="0" cellpadding="4" width="80%" align="Center"

| valign="top" width="25%" |

{| class="wikitable" width="250"
! colspan="2" | קבוצות דתיות במסצ'וסטס
|-
| colspan=2| נוצרים
|-
| פרוטסטנטים אוונגליסטים || 9%
|-
| פרוטסטנטים אחרים || 12%
|-
| קתולים || 34%
|-
| מורמונים || 1%
|-
| נוצרים אחרים || 2%
|-
| colspan=2| דתות אחרות
|-
| יהודים || 3%
|-
| מוסלמים || 1%
|-
| בודהיסטים || 1%
|-
| הינדים || 1%
|-
| אחר || 4%
|-
| חסרי סיווג דתי || 32%
|}

| valign="top" width="25%" |

{| class="wikitable" width="250"
! colspan="2" | קבוצות גזעיות במסצ'וסטס
|-
| לבנים לא-היספאנים || 76.1%
|-
| היספאנים || 9.6%
|-
| שחורים || 6.6%
|-
| אסייתים || 5.3%
|-
| אמריקאים ילידים || 0.3%
|-
| מעורב || 2.6%
|}

| valign="top" width="25%" |

{| class="wikitable" width="250"
! colspan="2" | קבוצות מוצא אתני במסצ'וסטס
|-
| אירים || 23.2%
|-
| איטלקים || 13.6%
|-
| צרפתים || 11.8%
|-
| אנגלים || 10.8%
|-
| גרמנים || 6.5%
|-
| פולנים || 5%
|-
| פורטוגזים || 4.8%
|-
| סקוטים || 2.5%
|}

| valign="top" width="25%" |

{| class="wikitable" width="250"
! colspan="2" | שפות מדוברות במסצ'וסטס
|-
| אנגלית || 78.3%
|-
| ספרדית || 7.8%
|-
| אחר || 13.9%
|}

|}

===הערים הגדולות===
מפת צפיפות האוכלוסין של מדינת מסצ'וסטס
{| border="0" cellpadding="2" width="47%" align="Right"

| valign="top" width="50%" |

{| class="sortable" width="350"
! colspan="4" | הערים הגדולות במסצ'וסטס (נתוני 2013)
|-
! דירוג !! שם העיר !! אוכלוסייה !! חלק ממטרופולין
|-
| 1 || בוסטון || 617,660 || בוסטון
|-
| 2 || ווסטר || 181,045 || ווסטר
|-
| 3 || ספרינגפילד || 153,060 || ספרינגפילד
|-
| 4 || לוול || 106,519 || בוסטון
|-
| 5 || קיימברידג' || 105,162 || בוסטון
|-
| 6 || ניו בדפורד || 95,072 || פרובידנס
|-
| 7 || ברוקטון|| 93,810 || בוסטון
|-
| 8 || קווינסי|| 92,271 || בוסטון
|-
| 9 || לין|| 90,329 || בוסטון
|-
| 10 || פול ריבר|| 88,857 || פרובידנס
|-
| 11 || ניוטון|| 85,146 || בוסטון
|-
| 12 || לורנס || 76,377 || בוסטון
|-
| 13 || סאמרוויל|| 75,754 || בוסטון
|-
| 14 || פרמינגהאם|| 68,318 || בוסטון
|-
| 15 || הברהיל|| 60,879 || בוסטון
|-
| 16 || וולת'ם || 60,632 || בוסטון
|-
| 17 || מוֹלדן|| 59,450 || בוסטון
|-
| 18 || ברוקליין || 58,732 || בוסטון
|-
| 19 || פלימות' || 56,468 || בוסטון
|-
| 20 || מדפורד|| 56,173 || בוסטון
|-
| 21 || טאונטון|| 55,874 || פרובידנס
|-
| 22 || שיקופי|| 55,298 || ווסטר
|-
| 23 || ויימות'|| 53,743 || בוסטון
|-
| 24 || ריבר|| 51,755 || בוסטון
|}

| valign="top" width="50%" |

{| class="sortable" width="470"
! colspan="4" | המטרופולינים הגדולים במסצ'וסטס (נתוני 2014)
|-
! דירוג !! שם המטרופולין !! אוכלוסייה !! מיקום
|-
| 1 || בוסטון || 4,732,161 || מזרח מסצ'וסטס
|-
| 2 || פרובידנס || 1,609,367 || מזרח מסצ'וסטס
|-
| 3 || ווסטר || 930,473 || מרכז מסצ'וסטס
|-
| 4 || ספרינגפילד || 629,100 ||מרכז מסצ'וסטס
|-
| 5 || בארנסטייבל || 214,914 || מזרח מסצ'וסטס
|-
| 6 || פיטספילד || 128,715 || מערב מסצ'וסטס
|}

|}

<center>
<gallery widths="200px" heights="160px" perrow="5">
DowntownBoston.jpg|בוסטון
Harrington Corner Worcester.JPG|ווסטר
Memorial Bridge entering Springfield MA.jpg|ספרינגפילד
Lowell skyline.jpg|לוול
Cambridge Skyline.jpg|קיימברידג'
 </gallery>
</center>

==השכלה==
===חינוך===
מסצ'וסטס היא ביתם של בית הספר הציבורי היסודי, התיכון, מכללת הנשים והאוניברסיטה הראשונים בהיסטוריה של ארצות הברית, וידועה כמרכז השכלה חשוב בעולם כולו, כמקום מושבם של מאה עשרים ואחת מוסדות להשכלה גבוהה.

===מכללות ואוניברסיטאות===
[[אוניברסיטת הרווארד]]
אוניברסיטת הרווארד והמכון הטכנולוגי של מסצ'וסטס, השוכנות שתיהן בעיר קיימברידג' שבמטרופולין בוסטון, נחשבות כאוניברסיטאות מהטובות והחשובות בעולם, כאשר הרווארד, בתור האוניברסיטה הוותיקה והעשירה ביותר, החברה בליגת הקיסוס, מדורגת כמובילה בעולם. בנוסף לכך, המדינה היא ביתן של אוניברסיטאות מובילות רבות, כמו אוניברסיטת בוסטון ואוניברסיטת ברנדייס. האוניברסיטה הציבורית של מסצ'וסטס מכילה חמישה קמפוסים בתחום המדינה.

בין האוניברסיטאות הנוספות הנמצאות בתחום המדינה, ניתן למנות את:
* מכללת אמרסון
* מכללת ברקלי למוזיקה
* מכללת בנטלי
* מכללת בבסון
* מכללת וולסלי
* אוניברסיטת טאפטס
* אוניברסיטת נורת'איסטרן
* בוסטון קולג'

==ספורט==
ה[[טי די גארדן הוא מגרשן הביתי של הקבוצות בוסטון סלטיקס ובוסטון ברואינס]]
מסצ'וסטס היא ביתן של חמש קבוצות בליגות המקצועניות בארצות הברית; קבוצת הכדורסל אלופת ה-NBA 17 פעמים, בוסטון סלטיקס, קבוצת הבייסבול זוכת שמונה פעמים בוורלד סיריס, בוסטון רד סוקס, קבוצת ההוקי קרח זוכת שש פעמים בגביע סטנלי, בוסטון ברואינס, וקבוצת הפוטבול זוכת חמש הפעמים בסופרבול, ניו אינגלנד פטריוטס.

ניו אינגלנד רבולושן היא קבוצת הכדורגל המרכזית ממסצ'וסטס.

==סמלי המדינה==
{| class="wikitable" width="585"
! colspan="4" | סמלי מדינת מסצ'וסטס
|-
! דגל !! סמל !! מוטו !! כינוי
|-
! דגל מסצ'וסטסFlag of Massachusetts !! סמל מסצ'וסטסSeal of Massachusetts !! !!
|-
| <center>"בחרב אנו מבקשים שלום, אך השלום רק תחת חירות""Ense petit placidam sub libertate quietem"</center> || <center>"מדינת המפרץ""The Bay State"</center>
|-
! עץ !! פרח !! ציפור !! חיה
|-
! אולמוס אמריקאיUlmus americana !! זיווניתMayflower !! ירגזי שחור כיפהBlack-capped chickadee !! סוס מורגןMorgan horse
|-
}

== ראו גם ==
* מחוזות מסצ'וסטס

==קישורים חיצוניים==

* 

* [http://www.masshist.org/ ההיסטוריה של מסצ'וסטס] 
* 
* 

==הערות שוליים==

*
קטגוריה:ארצות הברית: מדינות
קטגוריה:ניו אינגלנד